**Συμβόλαιο Mentor – Mentee για τη συμμετοχή στο πρόγραμμα Mentoring**

Οι mentors και οι mentees που συμμετέχουν στο πρόγραμμα mentoring του «Γραφείου Διασύνδεσης ΠαΔΑ» (MIS 5073631) εισέρχονται εθελοντικά σε μια σχέση καθοδήγησης από την οποία αναμένουν αμοιβαία οφέλη. Η καλή καθοδήγηση συνοδεύεται από ευθύνες τόσο για τους πρώτους όσο και για τους δεύτερους και απαιτεί αμοιβαία εμπιστοσύνη και σεβασμό. Ο σκοπός αυτού του συμβολαίου είναι να βοηθήσει τους/τις mentors και τους/τις mentees να αποφασίσουν τις κατευθυντήριες γραμμές που θα αποτελέσουν το θεμέλιο της σχέσης τους. Τα δύο μέρη μπορούν να το συμπληρώσουν με βάση τις λεπτομέρειες που έχουν συναποφασίσει για τη συμμετοχή τους στο πρόγραμμα (π.χ., συχνότητα, τόπος συναντήσεων) και να προσθέσουν τυχόν άλλες συμφωνίες που θεωρούν σημαντικές συμπληρώνοντας τις κενές γραμμές στο τέλος του εγγράφου.

**Ενδεικτικές υποχρεώσεις των mentors**

- Θα καταβάλλω κάθε δυνατή προσπάθεια για να γνωρίσω καλά τους/τις mentees και να τους παρέχω κατάλληλη καθοδήγηση

- Θα είμαι διαθέσιμος-η για τακτικές συναντήσεις ή άλλες δράσεις με τους/τις mentees (π.χ., παρακολούθηση σεμιναρίων, μελέτη βιβλιογραφίας κ.ά.) τουλάχιστον 2 φορές το μήνα και θα τους/τις ενημερώνω έγκαιρα για τυχόν αδυναμία πραγματοποίησης της συνάντησης την καθορισμένη μέρα και ώρα, προτείνοντας μία ημέρα αναπλήρωσης της συνάντησης εάν αυτό είναι εφικτό

- Θα βοηθήσω τους/τις mentees να συμπληρώσουν ή να αναθεωρήσουν το ατομικό σχέδιο ανάπτυξής τους προκειμένου να αξιοποιήσουν με τον καλύτερο δυνατό τρόπο τη συμμετοχή τους στο πρόγραμμα

- Θα προσπαθήσω να είμαι υποστηρικτικός-ή, δίκαιος-η, προσιτός-ή, ενθαρρυντικός-ή και με σεβασμό απέναντι στους/στις mentees μακριά από στερεότυπα και προκαταλήψεις

- Θα διευκολύνω την πρόσβαση των mentees σε πληροφορίες, γνώσεις και εμπειρίες που θα τους/τις βοηθήσουν να αναπτύξουν δεξιότητες και να πετύχουν τους στόχους τους

- Θα συμπληρώνω τη φόρμα αξιολόγησης συνάντησης μετά από κάθε συνάντηση.

**Ενδεικτικές υποχρεώσεις των mentees**

- Αναγνωρίζω ότι έχω την πρωταρχική ευθύνη για τον ορισμό των συναντήσεων με τον/την mentor και τη θέσπιση στόχων για τη συμμετοχή μου στο πρόγραμμα καθοδήγησης

- Θα συναντιέμαι τακτικά με τον/την mentor τουλάχιστον 2 φορές το μήνα και θα ενημερώνω έγκαιρα για τυχόν αδυναμία πραγματοποίησης συνάντησης την καθορισμένη μέρα και ώρα, προτείνοντας μία ημέρα αναπλήρωσης της συνάντησης εάν αυτό είναι εφικτό

- Θα συμπληρώσω το ατομικό σχέδιο ανάπτυξης μου πριν την έναρξη των συναντήσεων με τον/την mentor, θα του/της το κοινοποιήσω και θα ζητήσω σχετική ανατροφοδότηση

- Θα διατηρήσω υψηλό επίπεδο επαγγελματισμού, αυτοπαρακίνησης και δέσμευσης κατά τη διάρκεια του προγράμματος

- Θα καλλιεργώ ενεργά την προσωπική μου ανάπτυξη και θα κάνω χρήση των σχετικών πόρων που μπορούν να συμβάλλουν σε αυτή, όπως μελέτη βιβλιογραφίας, συμμετοχή σε σεμινάρια, συνέδρια, άτυπες εκπαιδευτικές δραστηριότητες, κ.ά.

- Θα συμπληρώνω τη φόρμα αξιολόγησης συνάντησης μετά από κάθε συνάντηση.

**Απόρρητο και εμπιστευτικότητα**

Οι mentors και οι mentees δεσμεύονται να διατηρούν τις πληροφορίες που μοιράζονται στη σχέση καθοδήγησης ιδιωτικές και δεν επιτρέπεται να τις κοινοποιούν σε κανέναν τρίτο. Ωστόσο, οι συμμετέχοντες-ουσες έχουν υποχρέωση να αναφέρουν στις αρμόδιες αρχές πληροφορίες σε περιπτώσεις που τίθεται σε άμεσο κίνδυνο η ζωή ενός ή περισσότερων ανθρώπων.

**Τόπος και είδος συναντήσεων καθοδήγησης**

Συμφωνούμε να συναντιόμαστε το χειμερινό εξάμηνο του ακαδημαϊκού έτους 2023-2024 στο/στη \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (τόπος συναντήσεων) και να επικοινωνούμε τα σχετικά με τον προγραμματισμό και το περιεχόμενο των συναντήσεων μέσω email στο \_\_\_\_\_\_\_\_\_\_\_\_\_\_\_\_\_\_\_\_\_\_ και στο \_\_\_\_\_\_\_\_\_\_\_\_\_\_\_\_\_\_\_\_\_\_ (διευθύνσεις email mentor και mentee). Οι συναντήσεις μας θα είναι κατά κύριο λόγο ατομικές και μπορούμε να προγραμματίσουμε και ομαδικές με άλλους mentees εάν αυτό κρίνεται σκόπιμο και αφού πρώτα οι mentees ερωτηθούν και συμφωνήσουν σχετικά.

**Συχνότητα συναντήσεων καθοδήγησης**

Θα συναντιόμαστε τουλάχιστον 2 φορές το μήνα κάθε \_\_\_\_\_\_\_\_\_\_\_\_\_\_\_\_\_\_\_\_\_\_ και ώρα \_\_\_\_\_\_\_\_\_\_\_\_\_\_\_\_\_\_\_\_\_\_ για 45 λεπτά. Εάν δεν μπορούμε να παρευρεθούμε σε μια προγραμματισμένη συνάντηση, συμφωνούμε να ενημερώσουμε έγκαιρα ο ένας τον άλλον εκ των προτέρων στα παραπάνω email επικοινωνίας και να ορίσουμε μία ημέρα αναπλήρωσης της συνάντησης εάν αυτό είναι εφικτό.

**Διάρκεια και τερματισμός της σχέσης καθοδήγησης**

Έχουμε αποφασίσει ότι η σχέση καθοδήγησης θα συνεχιστεί μέχρι τη λήξη του χειμερινού εξαμήνου του ακαδημαϊκού έτους 2023-2024 την 1η Μαρτίου του 2024 ή για όσο διάστημα αισθανόμαστε και οι δύο άνετα. Δεσμευόμαστε για συχνή, ανοιχτή και ειλικρινή επικοινωνία στη σχέση καθοδήγησης και θα προσπαθούμε να επιλύουμε τυχόν συγκρούσεις όταν αυτές προκύπτουν. Εάν, ωστόσο, ένας/μία από εμάς χρειαστεί να τερματίσει τη σχέση για οποιονδήποτε λόγο, συμφωνούμε να συμμορφωθούμε με την απόφαση του/της χωρίς να ζητήσουμε περαιτέρω εξηγήσεις.

**Ρόλος του Τμήματος Διασύνδεσης, Διαμεσολάβησης & Καινοτομίας**

Αντιλαμβανόμαστε ότι η μόνη εμπλοκή του Τμήματος Διασύνδεσης, Διαμεσολάβησης & Καινοτομίας (Τ.Δ.Δ.Κ.) «Γραφείου Διασύνδεσης ΠΑΔΑ» στο πρόγραμμα θα είναι να αξιολογήσει τις αιτήσεις, τα βιογραφικά και την παρουσία των mentors και των mentees στις εκπαιδευτικές συναντήσεις και να τους παρέχει βεβαίωση συμμετοχής στο πρόγραμμα με την προϋπόθεση της συμπλήρωσης της φόρμας αξιολόγησης συνάντησης μετά από κάθε συνάντηση. Το Τ.Δ.Δ.Κ. δεν μπορεί να επαληθεύσει τα διαπιστευτήρια των mentors και των mentees ούτε να ελέγξει τον επαγγελματισμό και τη δέσμευσή τους κατά τη διάρκεια της σχέσης καθοδήγησης.

**Άλλες συμφωνίες για τη σχέση καθοδήγησης**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Η υπογραφή σας παρακάτω αποδεικνύει ότι συμφωνείτε με τους όρους της παρούσας συμφωνίας. Παρακαλείσθε να υποβάλετε το υπογεγραμμένο έντυπο στη διεύθυνση clio@uniwa.gr.

Ημερομηνία: \_\_ /\_\_ /2023

 Όνομα και Υπογραφή Mentor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Όνομα και Υπογραφή Mentee \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_